Joel Luhamets

Joel Luhamets (sündinud 19. märtsil 1952 Antslas) on eesti luterlik vaimulik, aastatel 2015–2024 EELK Lõuna piirkonna piiskop.Piiskopid, eelk.ee Õpetaja Joel Luhamets ja õpetaja Tiit Salumäe pühitseti piiskopiks EELK uudised, 23. aprillil 2015

Ta on lõpetanud 1970. aastal Antsla Keskkoolihttp://www.antslakk.edu.ee/et/node/160 ja õppinud aastatel 1970–1975 Tallinna Polütehnilise Instituudi energeetikateaduskonnas ja 1977–1987 EELK Usuteaduse Instituudis.

Töötas 1975–1977 Märjamaa sovhoosis peaenergeetikuna.

Ordineeriti 6. septembril 1978 õpetajaks. Oli 1978–1989 Kuressaare ja Kaarma koguduse õpetaja, 1988–1989 Ruhnu koguduse õpetaja, 1989–1997 Põltsamaa koguduse õpetaja ja 2002–2003 Toronto Peetri koguduse abiõpetaja.

Oli 1990–2015 EELK Konsistooriumi assessor, 1991–1997 Viljandi praostkonna praost, 1996–2015 Tartu praostkonna praost. On praostina teeninud lühemat aega Halliste, Tartu Jaani, Jõgeva, Palamuse, Torma, Tartu Maarja, Kambja, Avinurme ja Vara kogudust.

Oli 1990–1992 ajalehe Eesti Kirik vastutav toimetaja. Oli Eesti Kongressi liige.

Oli aastatel 1997–2017 Tartu Pauluse koguduse õpetaja.

 Tunnustus 
 2001 – Valgetähe IV klassi teenetemärk
 2005 – EELK aukiri 
 2007 – EELK Teeneteristi II järk 
 2008 – EELK Kuldrist 
 2010 – EELK Aasta vaimulik 
 2015 – EELK Teeneteristi I järk 
 2015 asetati tema jalajäljed Tartu Teerajajate alleele 
 2016 – Tartumaa Kuldne Tammeoks
 2018 – Tartu linna aukodanik ja Tartu Suurtähe kavaler

 Isiklikku 

Tema isa Aleksander Luhamets oli eesti vaimulik.

Tema abikaasa Tiina Luhamets on viiuldaja haridusega organist, koorijuht ja muusikapedagoog.

Tema poeg Kristjan Luhamets on eesti vaimulik.

Tema onutütar Taimi Paal on eesti botaanik.

 Viited 

 Välislingid 
 "Kahekõne", ETV, 29. oktoober 2009 (intervjuu Joel Luhametsaga)
 "Piiskopiks pühitsetud Joel Luhamets jääb Pauluse koguduse õpetajaks" Postimees, 23. aprill 2015
 Raimu Hanson "Joel Luhamets: hea karjane seab karjaliikmete huvid enda omadest ettepoole" Postimees, 23. aprill 2015

Kategooria:Luteriusu piiskopid
Kategooria:Tartu praostid
Kategooria:Viljandi praostid
Kategooria:Kuressaare Laurentiuse koguduse vaimulikud
Kategooria:Põltsamaa Niguliste koguduse vaimulikud
Kategooria:Palamuse Püha Bartholomeuse koguduse vaimulikud
Kategooria:Tartu Maarja koguduse vaimulikud
Kategooria:Tartu Pauluse koguduse vaimulikud
Kategooria:Äksi Andrease koguduse vaimulikud
Kategooria:Eesti Kongressi liikmed
Kategooria:Tallinna Tehnikaülikooli vilistlased
Kategooria:Usuteaduse Instituudi vilistlased
Kategooria:Tartu aukodanikud
Kategooria:Valgetähe IV klassi teenetemärgi kavalerid
Kategooria:Sündinud 1952